Артур Блох
Законите на Мърфи
или защо нещата вървят зле…

Превод от английски: Артур Кордон, —

chitanka.info

В хода на историята дилетанти и позьори в науката ни дариха със законите на вселената, чиято скрита и неизменна субтруктура е в основата на космическия порядък. От свещениците ние получихме морални закони, от мистиците — законите на естетиката. Сега е ред на технократите да формулират нашето верую. Пред вас е първата колекция в една книга на ума и мъдростта на най-видните технократи, бюрократи, хуманисти и антисоциални наблюдатели.

Не звъни ли телефонът точно когато сте седнали в тоалетната? Не идва ли автобусът точно когато сте запалили цигара? Не започва ли да вали дъжд точно когато сте измили колата си? И не спира ли дъждът точно когато сте си купили чадър?

С течение на времето разбирате, че има нещо около вас, че има някаква осезаема сила извън вашата власт и ви обхваща непреодолимо желание да я назовете с име. В такъв момент, след като сте чувал законът на Мърфи, принципа на Питър или Законът за селективната гравитация, ви се иска да се призовете един от тях, само за да проверите дали не сте забравили точната формулировка.

Пред вас е първата колекция (във формата на книга) на ума и мъдростта на най-видните технократи, бюрократи, хуманисти и антисоциални наблюдатели. Така наречените закони на Мърфи са групирани по области на своята валидност При формулировката им се натъкнахме на конфликтни претенции за авторство, както и на анонимни бележки.

Ние бяхме принудени да отбележим приноса на неподражаемия Зигмури, който казва: „След като сте отворили консерва от червеи, единствения начин да я затворите отново е като използвате по-голяма консерва“. Като прибавихме и това зрънце към всемирните закони на Мърфи, се убедихме, че този проект, започнат веднъж, трябва да расте и да открива простор за все повече принципи, както стари, така и нови.

В хода на историята дилетанти и позьори в науката ни дариха със законите на вселената, чиято скрита и неизменна субтруктура е в основата на космическия порядък. От свещениците ние получихме морални закони, от мистиците — законите на естетиката. Сега е ред на технократите да формулират нашето верую.

В своето развитие науката и техниката винаги са достигали състояние на безизходица. Ако се съмнявате — проверете дефинициите на теоремата на Гинсбърк.

Вселената изстива като гигантски стек, затоплен преди 18 милиарда години. Хаосът нараства и ние скоро не ще можем да различим морковите от лука.

„Тогава какво ще кажете за краткия живот на легендарните затворени системи?“ — ще попитате вие, седнали пред чаша водка, наблюдавайки през прозореца гъмжилото от малки божи създания, завладени от своите грижи. Уви, ние само ще ги съзерцаваме как се проектират в добрата стара администрация през призмите на Питър, Паркинсън и др.

„Ние сме от обратната страна на гоблена“ — така заявява татко Браун известен криминален детектив на Честъртън.

Естествено, че е така. Много неща са неясни. Случайно налучкваме нишката и се питаме дали някога ще видим най-скъпото небесно изваяние на гигантския гоблен изтъкан от всички нас. Малцина ентусиасти дръзнаха да изследват другата страна на гоблена, храбро посрещнаха гнева на пазителите на реда в търсенето на истината. На тях е посветена тази книга.

МЪРФОЛОГИЯ

Закон на Мърфи:

Ако нещо върви зле, бъдете сигурни, че то ще стане по-зле!

Следствия:

1. Нищо не е така лесно, както изглежда.

2. Всичко става за по-дълго време, отколкото мислите.

3. Ако съществува вероятност няколко неща да тръгнат зле, то ще се случи това от тях, което ще причини най-много поразии.

4. Ако едно начинание може да бъде провалено по 4 начина и ние отстраним и четирите, то веднага се появява пети, който го проваля.

5. Оставени на себе си нещата се стремят от зле към още по зле.

6. Когато човек реши да свърши нещо, което отлага отдавна, веднага се появява друго нещо, което трябва да се свърши преди това.

7. Всяко решение посява семената на нови проблеми.

8. Нищо на този свят не може да се извърши без грешки, защото глупаците са така изобретателни!

9. Истинският характер на нещата е винаги скрит.

10. Майката природа е една развратница.

Философия на Мърфи:

Усмихвайте се… Утре ще бъде по-зле.

Константа на Мърфи:

Нещата се повреждат право пропорционално на тяхната стойност.

Квантова ревизия на закона на Мърфи:

Всичко върви към зле едновременно.

Коментари на Хил:

1. Ако губите много от това, че нещата вървят зле — длъжни сте да направите всичко възможно.

2. Ако нищо не губите — по-добре не се намесвайте.

3. Ако нещата се обърнат във ваша полза — отдъхнете си.

4. Ако нещо няма никакво значение, то действително няма значение.

Коментар на О’Тул:

Мърфи е оптимист!

Седмо заключение на Зимурги:

Ако трябва да излезем, дъждът се превръща в порой.

Постулат на Боулинг:

Ако се чувствате добре, не се безпокойте — ще го преодолеете.

Твърдение на Уайт:

Не се отчайвайте…

Коментар на Оуен върху твърдението на Уайт:

Злините може би желаят да спрат…

Допълнение на Бърд:

…и на тях им омръзва да търсят нови усложнения.

Закон на Ийл:

Винаги има по-лесен начин да се направи нещо.

Следствие:

Но не си губете времето — никога няма да го намерите.

Втори закон на Чизхолм:

Ако нещата се подобряват — нещо ще се влоши.

Следствия:

1. Ако нещата в момента не могат да се влошат, то в бъдеще ще успеят.

2. Всеки път, когато изглежда, че нещата се подобряват, нещо сте пренебрегнали.

Трети закон на Чизхолм:

Предложения, изказани по един начин от вас, ще бъдат разбрани другояче от останалите.

Следствия:

1. Дори да обяснявате така ясно, че да няма място даже за недоразумения, ще се намери някой, който да ви разбере накриво.

2. Дори да направите нещо, което сте сигурни, че ще срещне всеобща подкрепа, все ще се намери някой, на когото няма да се понрави.

3. Начинание, чрез което се опитвате да осъществите целта си, винаги може да се окаже неудачно.

Първи закон на Скот:

Когато нещата изглеждат добре — бъдете нащрек. Те неминуемо ще се влошат.

Втори закон на Скот:

Когато една грешка е била открита и коригирана, става ясно, че грешката не е била грешка.

Първи закон на Финейгъл:

Ако даден експеримент е успешен, нещо в апаратурата се е повредило.

Втори закон на Финейгъл:

Независимо от очаквания резултат, някой се стреми:

а) да го изтълкува погрешно.

б) да го фалшифицира.

в) убеден е, че се е случил вследствие неговата любима теория.

Трети закон на Финейгъл:

При всяка сума от данни най-правилната от тях, която не се нуждае от проверка, е грешната.

Следствия:

1. Нито един, който сте помолили да ви помогне, не ще забележи грешката.

2. Всеки, който се отказва да търси помощ, ще я открие моментално.

Четвърти закон на Финейгъл:

След като веднъж една работа е приключена, всеки опит да се подобри я разваля.

Правила на Финейгъл:

1. Преди да започнете нещо, най-напред разберете за какво става дума.

2. Винаги си водете статистика — това показва, че сте работили.

3. Първо отчитайте събитията, а след това си правете изводи.

4. Когато се съмнявате, направете го да звучи убедително.

5. Експериментите трябва да са възпроизводими — те трябва да се провалят по един и същи начин.

6. Не вярвайте в чудеса — използвайте ги.

Аксиома на Уинго:

Всички закони на Финейгъл могат да се избегнат, когато се научим на елементарното изкуство да действаме без мисъл.

Закон на Гемперсън:

Вероятността нещо да се случи е обратно пропорционална на желанието за това.

Закон за прогреса на Исави:

Насока на прогреса: повечето неща стават неумолимо по-лоши.

Пътят на прогреса: най-краткият път е най-дългото разстояние между две точки.

Диалектика на прогреса: прякото действие създава пряко противодействие.

Темпове на прогреса: обществото е муле, а не лека кола. Ако се насилва твърде много, то започва да рита и ще хвърли ездача си.

Втори закон на Сод:

Рано или късно най-лошата комбинация от обстоятеластва се случва.

Закон на Рудин:

При кризи, които изискват хората да изберат само една от две крайни възможности, повечето от тях ще изберат по-лошата.

Коментар на Ерман:

1. Нещата се влошават, преди да почнат да се подобряват.

2. Кой казва, че нещата биха се подобрили?

Втори закон на Еврит за термодинамиката:

В обществото хаосът винаги нараства.

Закон на Мърфи за термодинамиката:

Дори когато се опитваме да се намесим, нещата се влошават.

Втори закон на Комонър за екологията:

Нищо вече не изчезва.

Закон на Падър:

Всичко, което започва добре — свършва зле.

Всичко, което започва зле — свършва още по-зле.

Закон на Хоу:

Всеки има метод, който се оказва неподходящ.

Закон на Уини:

Отрицателното бездействие се стреми да нараства.

Първи закон на Зимурги за еволюцията на динамиката на

системата:

Ако веднъж отворите консерва с чеpвеи, единствения начин да я консервирате отново е да използвате по-голяма консерва.

Закон на Стърджийн:

90% от нещата са отвратителни.

Непроизнасяният закон:

Когато си наумите нещо…

Ако е за добро — то не се случва.

Ако е за лошо — то се случва.

Обратно пропорционални закони за очакванията:

Негативните очаквания водят до негативни резултати.

Положителните очаквания водят до негативни резултати.

РАЗВИТА МЪРФОЛОГИЯ

Обобщение на Цантърми:

Ако нещо се подобрява, то пак ще се влоши.

Парадокс на Силверман:

Ако законът на Мърфи може да не случи, … той няма да се случи.

Пояснение на Макс:

Законът на Мърфи не може да не се случи.

Разширен закон на Мърфи:

Ако серия от събития могат да се влошат, то те ще го сторят в най — лошата последователност.

Следствие на Рандстик:

Нищо не е толкова лошо, че да не може да се влоши.

Закон на Евънс и Бъорн:

Независимо какво се влошава, винаги има някой, който е знаел, че така трябва да бъде.

Закон на Хелрунг:

Ако чакате, събитието отминава … … след като е направило своите поразии … … ако то е било неприятно — ще се върне отново.

Цитат на Х. Л. Менкен:

Сложните проблеми имат прости и лесни за разбиране грешни отговори.

Предписание на Духарме:

Възможносите се появяват винаги в най-невъзможния момент.

Закон на Имбеси за запазване на мръсотията:

За да изчистите нещо, трябва да измърсите друго нещо.

Разширение на Фриман:

…но е възможно да замърсите всичко, без да изчистите нищо.

Първи постулат на Изомърфизма:

Нещата, които не са равни на нищо друго, са равни помежду си.

Закон на Мариян:

Винаги може да намерите това, което не търсите.

Изказване на Койт-Мърфи за силата на отрицателното мислене:

Невъзможно е оптимистът да бъде приятно изненадан.

Неприложимият закон:

Ако измиете колата си, за да предизвикате дъжд, няма да завали.

Запазване привлекателността на Мърфи:

Най-лошото е враг на лошото.

Кардиналният извод:

Оптимисът вярва, че живее в най-добрия от всички възможни светове.

Песимистът се страхува, че това е истина.

ПРИЛОЖНА МЪРФОЛОГИЯ

Закон на Букър:

Грам приложение е по-ценен от тон абстракция.

Закон на Клипщайн:

/общотехнически приложения/

1. Предложеният патент винаги е предшестван от подобно откритие, направено от друг само преди две седмици.

2. Точността на датите за доставка е обратно пропорционална на папките със списъка на частите.

3. Размерите винаги се обозначават с най-неподходящите мерни единици. Например скоростта се изразява във фрулонги за седмица. (1 фрулонг — 220 ярда или 1/8 миля)

4. Жица или тръба, отрязана по мярка, винаги се оказва по-къса.

/конкретни закони за производството/

1. Допуските в изработването ще се натрупат еднопосочно с цел най трудно сглобяване.

2. Ако по проект са необходими „N“ компонента, то в склада са налице „N-1“.

3. Електромоторът винаги си избира неочаквана посока на въртене.

4. Устройството за защита има за задача да извади от строя всичко останало.

5. Транзистор, защитен с бързодействащ предпазител, ще защити предпазителя, като изгори пръв.

6. Повредата в устройството не ще се появи на бял свят, докато то не мине и последната проверка.

7. Устройството ще отговаря на изискванията по спецификацията, докато изтече гаранцията.

8. Едва след като сме развили и последния от 16-те винта на капака за достъп, се открива, че е демонтиран не този, който трябва.

9. След като капакът за достъп е укрепен и с последния от 16-те винта, установяваме, че е пропуснато уплътнението.

10. Винаги след като сглобим отново един уред, остават излишни части.

/универсални закони за наивни инженери/

1. И в най-простата сметка могат да се допуснат всички възможни грешки.

2. Каквато и грешка да се допуска в изчисленията, тя е насочена към причиняване на максимални щети.

3. Във всяка формула константите, особено онези, получени от инженерните справочници, трябва да се третират като променливи.

4. Колкото даден размер е по-необходим, толкова шансът да бъде пропуснат е по-голям.

5. Ако една инсталация е изправна, то всички консуматори ще да са повредени.

6. Времето за всяка доставка, предвидено по проект, трябва да се удвои.

7. Непосредствено преди завършването на дадена инсталация изниква обективна необходимост от принципни изменения в нейната конструкция.

8. Части, които в никакъв случай не трябва да се монтират на неподходящо място, се монтират именно там.

9. Няма взаимозаменяеми части.

10. Спецификациите на производителя се умножават за по-сигурно с константа 0,5.

11. Ако възможностите на изделието се рекламират от търговец, няма да сгрешите ако ги умножите с константа 0,5.

12. Инструкциите за монтаж и работа ще бъдат най-любезно изхвърлени или подменени от деловодството.

13. Ако повече от един човек е виновен за дадени грешни пресмятания, няма да има виновни.

14. Частите, подлежащи на редовна профилактика, винаги са най-трудно достъпни.

15. Едни и същи устройства, които се тестват по еднакъв начин, в работни условия се проявяват по съвсем различен начин.

16. Ако в инженерната е установен коефициент на безопастност, един чистосърдечен глупак ще предложи начин за надвишаването му.

17. Клаузите за гаранция са недействителни след изплащането на фактурата.

Трети закон на Джонсън:

Ако сте пропуснали някой брой от списание, то в него се намира статията, която най-много ви интересува.

Следствие:

Всички ваши познати или са го пропуснали, или са го загубили, или са го изхвърлили.

14 следствие на Атууд:

От даваните книги назаем се губят онези, които най-много искаме да запазим.

Закон на Харпър:

Търсеният ръкопис се намира винаги 15 минути след като сме дали друг материал за набор на негово място.

Допълнителни правила за притежание на Ричард:

1. Ако пазите нещо твърде дълго, можете да го изхвърлите.

2. Ако сте изхвърлили нещо, то веднага ще ви потрябва.

Закон на Луис:

Независимо от това колко дълго и старателно сте купували някъкъв предмет след като сте платили установявате, че той се продава другаде по-евтино.

Закони на градинарството:

1. Сечивата, взети от други хора, работят само на техните градини.

2. Ако някой не използва нещо, то си има причина.

3. Обикновено вземате този инструмент, от който имате най-малка нужда.

Закон за районите на Макклафри:

Там, където не е необходимо райониране, то е напълно възможно.

Там, където то е отчайващо необходимо, то се оказва невъзможно.

Закон за самолетите:

Когато самолетът, в който сте, закъснява, то самолетът, в който желаете да се прехвърлите, излита точно навреме.

Допълнение на Боб:

…добре, че за влаковете това не е в сила!

Първи закон на велосипедиста:

Няма значение какъв път ще изберете, вие винаги ще карате срещу вятъра и по нагорнище.

Първи закон на бриджа:

Грешката е винаги у партнъора.

Закон на Китман:

Кварталните клюки се стремят да изместят ежедневните телевизионни сплетни.

Закон на Дугонсън и Лайърд:

Всеки сериозен зъбобол започва в събота вечер.

Наблюдение на Егор:

Колите в съседното платно се движат по-бързо.

Вариации на О’Бойън върху наблюдението на Егор:

Ако смените платното на движение ще установите, че колите от платното, което току-що сте напуснали, започват да се движат по-бързо.

Следствие на Кентън:

Минете между двете платна и ядосайте всички.

Закон на Бууб:

Винаги откривате нещо, когато хвърляте последен поглед.

СИТУАЦИОННА МЪРФОЛОГИЯ

Закон на Дрейзън за възмездието:

Времето, необходимо за възстановяване на ситуацията, е обратно пропорционално на времето за разрушаването й.

Пример 1:

Времето за залепване на една ваза е значително по-дълго от времето за счупването й.

Пример 2:

Необходимо е много повече време да намерите 10 лева, отколкото да ги загубите.

Закон на закусвалнята:

Ястието, което е най-вкусно, се взема от човека преди вас.

Принцип на опашката:

Колкото по-дълго чакате, толкова по-голяма е вероятността да сте застанали на грешна опашка.

Закон на Витен:

Един час след като сте изрязали ноктите си ще изпитате остра нужда от тях.

Закон на Хачисън:

Когато една ситуация изисква непрестанно внимание, то тя ще се случи в момент на разсейване.

Закон на Джоунс за зоопаркове и музеи:

Пред най-интересния обект няма табела.

Закон на Джоунс за публикуването:

Някои грешки остават винаги незабелязани, докато книгата е под печат.

Следствие на Блок:

Първата страница, която авторът отвори, след като получи новоизлязлата си книга, съдържа най-гадната грешка.

Закони на фотографията

1. Най-интересният момент се случва веднага след като е изщракана и последната поза.

2. Останалите интересни обекти са фотографирани със забравена капачка на обектива.

3. Случайно оцелялата интересна поза се унищожава от някой, който нахлува във фотолабораторията и осветява филма.

Закон на Дедера:

В триетажно здание, обслужвано от асансъор, в 9 от 10 случая на повикване той ще е на друг етаж.

Закон на сър Уолтър:

Тенденцията цигареният дим да се насочи към някого е право пропорцонална алергията му към дима.

Закон на Роджърс:

Когато стюардесата започне да налива кафето, самолетът навлиза във въздушни ями.

Обяснение на Дейвис за закона на Роджърс:

Наливането на кафе в самолет предизвиква турболенция.

Принцип на основния багаж:

На която и лента да чакате, багажът ви ще се появи някъде другаде.

ДИЗАЙНОЛОГИЯ

Закон на Клипщайн за спецификацията:

При спецификациите законът на Мърфи превъзхожда закона на Ом.

Първи закон за преразглеждането:

Информацията за корекцията на дадено изделие ще достигне до конструктора едва след като всичко е готово.

Следствие:

В такъв случай имаме на разположение два варианта — правилен и грешен, но е по-разумно да изберем грешния с цел да избегнем ново преразглеждане.

Втори закон на преразглеждането:

Колкото по-невинна изглежда модификацията, толкова повече нараства нейното влияние в бъдеще.

Трети закон на преразглеждането:

Ако изделието е пред завършване и действителните размери са получени, а никога не оправдават предвижданията, винаги е по-просто да се започне отначало.

Закони за планираното объркване:

1. Детайлът, който доставчикът е пропуснал да изпрати, спира 75% от работата. В 50% от случаите въпросният детайл въобще не се произвежда.

2. Доставки с камион, които обикновено отнемат един ден, ще изискват пет дни, докато чакате за камиона.

3. След като прибавите 2 седмици към графика за непредвидени закъснения, добавете още 2 за закъснения които, не предвиждат предвидените.

Уравнения на Снафу:

1. Когато имаме задача с „N“ уравнения, винаги имаме „N+1“ неизвестни.

2. Този вид информация, който е най-необходим, ще се намери най-трудно.

3. След като сте изчерпали всички възможности, ще се намери просто и очевидно решение, лесно забележимо от всеки.

4. Лошото идва на вълни.

5. Постоянно има вълнение.

Константа на Скинър:

Това е величината, която след като се умножи, раздели, прибави или извади от получения отговор, ще ви даде верния резултат.

Закон на Микш:

Ако един конец има един край, то той ще има и друг.

Закони за компютърното програмиране:

1. Програма, която работи, е остаряла.

2. Всяка програма струва повече и отнема повече време, отколкото си мислим.

3. Ако програмата е полезна, като правило трябва да се измени.

4. Ако програмата е безполезна, обикновено се документира.

5. Всяка програма ще се разраства, докато заеме цялата налична памет.

6. Стойността на програмата е пропорционална на избълваната от печатащото устройство хартия.

7. Сложността на програмата нараства до тогава, докато надхвърли възможностите на програмиста.

Постулати за програмиране на Трутман:

1. Докато една програма не е работила поне 6 месеца, не могат да се открият най-опасните грешки.

2. Контролните карти за работа, които сякаш не могат да се поставят в неподходящ ред, всъщност могат.

3. Ако входният редактор е проектиран да отхвърля погрешно въвежданне, някой върховен глупак ще открие начин, чрез който грешките да преминат.

4. Грубостта е езикът, който всички програмисти разбират най-добре.

Закони на Глиб за надеждност:

1. Компютрите са ненадеждни, но хората — още повече.

2. Всяка система, която зависи от надеждността на човека, е ненадеждна.

3. Нерегистрираните грешки за разлика от регистрираните са безкрайни по количество.

4. Инвестициите за надеждност ще растат до тогава, докато надхвърлят вероятната цена на грешките.

Закони за проектирането съгласно Голъб:

1. Замъглените цели на проекта се използват, за да се излезе от неудобно то положение, когато се дава отчет за разходите.

2. Небрежно изработеният проект отнема 3 пъти повече време от предвиденото за приключване; грижливо изработеният проект отнема само 2 пъти повече от предния.

3. С течение на времето усилията, необходими за корекция на плана, нарастват в геометрична прогресия.

4. Проектантските групи ненавиждат процедурата по отчитане развитието на работата, защото по този начин най-ярко се демонстрира липсата на прогрес.

Принцип на Шоу:

Постройте система, която дори и глупакът може да ползва, и само той ще желае да я използва.

МЪРФОТЕХНИКА

Принцип на IВМ:

Машините трябва да работят! Хората трябва да мислят!

Закон за селективната гравитация:

Всеки изтърван предмет пада така, че да причини максимални щети.

Следствие на Клипщайн:

Шансът филията с масло да падне с намазаната страна върху килима е право пропорционален на стойността на килима.

Закон за перверзността на природата:

Никога не знаем коя страна на филията да намажем.

Следствие на Дженинг:

Най-скъпата част е онази, която се счупва.

Закон на Шпринкл:

Нещата винаги падат под прав ъгъл.

Закон на Антъни за работилницата:

Всеки инструмент, след като падне, ще се изтърколи в най-трудно достъпния ъгъл.

Следствие:

По пътя той ще удари първо вашата обувка.

Принцип на резервните части:

Възможността за откриване на малки части, паднали от тезгяха, е пропорционална на размера на детайла и обратно пропорционална на значението му за приключване на ремонтната работа.

Закон на Павел:

Нищо не е в състояние да падне под пода.

Първи закон на Джонсън:

Приборите винаги се повреждат в най-неподходящото време.

Закон за досадата:

Веднага след като приберем един инструмент на мястото му с мисълта, че вече сме приключили работата си с него, той отново ни става нужен.

Закон на Уотсън:

Надеждността на оборудването е обратно пропорционална на броя на обслужващия персонал и на неговата квалификация.

Втори закон на Вишовски:

Всичко може да се накара да работи, ако безделничите достатачно дълго време с него.

Закон на Сатингер:

Всяко нещо работи по-добре, след като се включи.

Закон на Лоури:

Ако се заклини — насилете го!

Ако се счупи — значи е време да се смени.

Закон на Шмид:

Ако бърникате нещо дълго време, то ще се развали.

Закон на Антъни за насилието:

Не го насилвайте — вземете по-голям чук.

Аксиома на Кан:

След като всичко се повреди — четете инструкциите.

Постулат на Хорнер за петте удара:

Опитът е право пропорционален на потрошеното оборудване.

Принцип, касаещ многофункционалните устройства:

Колкото по-малко действия извършва едно устройство, толкова по-точно ще работи.

Закон на Купър:

Всяка машина може да издържи още малко.

Закон на Дженкинсън:

Все някога машината ще спре.

ИЗСЛЕДОВАТЕЛСКА МЪРФИСТИКА:

Първи закон на Гордън:

Ако един изследователски проект няма никаква стойност, то не си струва да се работи по него.

Закон на Мърфи за изследванията:

Достатъчно изследвания ще се стремят да подкрепят вашата теория.

Закон на Майер:

Ако фактите не подкрепят теорията, те трябва да се изхвърлят.

Следствия:

1. Колкото е по-обширна теорията, толкова по-добре.

2. Един експеримент е сполучлив, ако в интерес на теорията сме игнорирали само половината от наблюденията.

Препоръка:

Ако един екперимент е сполучлив, не го повтаряйте.

Закон на Уйлямс и Холанд:

Всичко може да се докаже със статистика, ако са събрани достатъчно данни.

Теория на Едингтън:

Броят на хипотезите, обясняващи дадено явление, е обратно пропорционален на наличните познания.

Закон на Пиър:

Решението на проблема изменя неговата същност.

Закон на Харвард:

При най-строго контролирани условия на налягане, температура, влажност и др., опитните образци се държат по най-проклетия и недоказуем начин.

Закон за анализите:

След мъчителни анализи на един образец винаги ви се заявява, че използваният метод е грешен и не може да се използва за решение на проблема.

Правило за точност:

Когато работите върху решението на даден проблем винаги е полезно да знаете отговора.

Закон на Йънг:

Всички големи открития са направени по погрешка.

Следствие:

Колкото е по-голямо финансирането, толкова по дълго могат да се правят грешки.

Закон на Хоар за големите проблеми:

Във всеки голям проблем има един малък, който се бори да излезе на бял свят.

Закон на Фет:

Никога не повтаряйте успешен експеримент.

Първи закон на Вишовски:

Нито един експеримент не е възпроизводим.

Фактор на безполезност:

Няма експеримент, който да е пълен провал. Той винаги може да се дава като отрицателен пример.

Закон на мистър Купър:

Ако в техническия текст не можете да разберете някоя дума, прескочете я, това няма да се отрази на смисъла.

Закон на Паркинсън за „медицинските“ изследвания:

Успешните изследвания поглъщат най-големите дотации, което прави следващите изследвания невъзможни.

Шести закон на Паркинсън:

Прогресът в науката е обратно пропорционален на броя на публикациите.

Принцип на цялостната картина:

Учените-изследователи са така впримчени в техните тясно специализирани интереси, че не могат да видят цялостната картина на каквото и да е, включително и на собствените си изследвания.

Следствие:

Директорът на изследването трябва да знае колкото се може по-малко за обекта на изследването, който той ръководи.

Закон на Бруки:

Тъкмо когато системата стане изцяло определена, някъкъв проклет глупак открива нещо, което или я унищожава, или я раздува до неузнаваемост.

Закон на Кемпбел:

Природата ненавижда глупавите експерименти.

Закон на Мескимен:

Никога не стига времето, за да се свърши нещо правилно, но винаги има достатъчно време то да бъде възпрепятствано.

ВИСОКО РАЗВИТА ИЗСЛЕДОВАТЕЛСКА МЪРФОЛОГИЯ

Първи закон на лабораторната дейност:

Горещите колби изглеждат по същия начин като студените. Когато не знаете какво да правите, вършете го внимателно.

Осмо правило на Финейгъл:

Колективната работа е благодат. Тя ви позволява да обвините някой друг.

Кредото на Финейгъл:

Истината е в науката. Не се заблуждавайте от фактите.

Леснодостъпно ръководство за съвременната наука:

Ако нещо е зелено и се извива — то е билогия.

Ако вони — е химия.

Ако не работи — е физика.

Закон на Мюнг:

Нищо не импулсира така добре откритията, както липсата на контрол.

Закон на Лерман за техниката:

Никога не разполагате с достатъчно пари и време.

Втори постулат на Тъмб:

Лесноразбираемата и полезна лъжа е за предпочитане пред сложната и непъл на истина.

Първи закон на Джоунз:

Който е направил значително откритие в дадена област и стои в нея достатъчно дълго време, започва да спира прогреса право пропорционално на първоначалния си принос.

Правило на Перман към аксиомата на Робъртс:

Грешките на един са данни за друг.

Пети закон на надеждността:

Да се греши е човешко, но за цялостното объркване на нещата е необходим компютър.

Трети закон на Гретор:

Компютърната програма прави каквото сте и казали, а не каквото искате от нея.

Първа компютърна аксиома на Лео Брайзър:

Когато вкарате програма в паметта, запомнете къде сте я въвели.

ЙЕРАРХОЛОГИЯ

Закон на Хелер:

Първият мит за ръководенето е, че то съществува.

Следствие на Джонсън:

Никой реално не знае къде какво става в една организация.

Принцип на Питър:

В една йерархична система всеки служител се стреми да се издигне на нивото на собствената си некомпетентност.

Следствия:

1. С течение на времето всеки пост се заема от служител, който е най малко подходящ за него.

2. Работата се извършва от онези служители, които още не са достигнали своето ниво на некомпетентност.

Инверсията на Питър:

Учрежденските порядки се оценяват много по-високо от ефективната работа.

Скритият постулат на Питър съгласно Родин:

Всеки служител започва на нивото си на компетентност.

Наблюдение на Питър:

Свръхкомпетентността е по-нежелателна от некомпетентността.

Закон за еволюцията на Питър:

Компетентността винаги съдържа семената на некомпетентността.

Правило на Питър за творческата некомпетентност:

За да можете да си вършите необезпокоявано своята работа, създавайте впечатлението, че вече сте достигнали нивото си на некомпетентност.

Теорема на Питър:

Некомпетеност + некомпетентност = некомпетентност

Закон на Питър за заместването:

Грижете се за къртичите дупки, планините сами ще се грижат за себе си.

Прогнозата на Питър:

Отделете достатъчно време, за да потвърдите нуждата от нещо, и тя ще изчезне.

Максима на Питър:

Грам въображение е по ценен от килограм изпълнение.

Закон на Годин:

Мащабите на некомпетентност са право пропорционални на заемания пост.

Правило на Фриман:

Обстоятелствата могат да принудят некомпетентен да стане компетентен поне по нещо.

Аксиома на Вейл:

Във всяко човешко начинание работата сама търси най-ниското ниво на йерархията.

Трети закон на Паркинсън:

Количеството хора в даден работен колектив се стреми да расте, независимо от количеството извършена работа.

Пети закон на Паркинсън:

Ако има някъкъв начин да се забави дадено решение, опитната бюрокрация ще го намери.

Аксиома на Паркинсън:

Началникът желае да размножава подчинените си, а не съперниците си.

Закон на Корнели:

По-изгодно е да се назначат на работа онези, които най-малко умеят да я вършат.

Закон на Зимурги за доброволната работа:

Хората са винаги ентусиазирани да работят в минало време.

Закон на комуникациите:

Неизбежният резултат от подробните и разширани взаимоотношения между раз личните нива на йерархията е огромното разрастване на неразбирателството.

Закон на Доу:

В една йерархия колкото е по-високо нивото, толкова е по-неясна представата за действителното състояние на нещата.

Закон на Озер:

За човек, който е на върха на организацията, съществува тенденция да пре карва цялото си време в съвещания и подписване на документи.

Закон на Банцел:

Да се преброят нещата е опасно във всички случаи, дори когато това води до ефективност.

Десет правила на Спарк за ръководителя:

1. Стремете се да изглеждате изключително импозантен.

2. Необходимо е да бъдете забелязан е компания с големи началници.

3. Говорете авторитетно, тълкувайте само очевидни и доказани факти.

4. Не се обвързвайте с аргументи, но ако ви „натискат“ задайте несъществен въпрос и се усмихнете задоволително, докато вашият опонент осъзнае какво става — след това бързо сменете темата.

5. Слушайте внимателно когато другите дискутират проблема. Втурнете се с банално изявление и ги погребете с него.

6. Ако подчинен ви задава въпрос по същество, погледнете към него, сякаш се е самозабравил, и когато той сведе поглед, перефразирайте въпроса, и го отправете обратно към него. (принцип на бумеранга)

7. Получете ли „перспективна“ задача пазете я от погледите на подчинените.

8. Разхождайте се с бърза крачка, когато сте извън кабинета си, така под чинените ви няма да ви отегчават с въпроси.

9. Винаги затваряйте вратата след себе си. Това създава впечатление у по сетителите, че провеждате важно съвещание.

10. Давайте всички разпореждания устно Не пишете нищо, което по-късно няма да е във ваша полза.

Истини за ръководенето:

1. Мислете преди да действате — това не са ваши пари.

2. Доброто ръководство се изразява в една велика идея.

3. Нито едно длъжностно лице не хаби енергия да доказва, че греши.

4. Ако за изясняването на проблема са необходими сложни пресмятания, не ги правете, все едно ще сгрешите.

Първи закон на Джей за ръководителя:

Промяната на нещата е главна задача на ръководителя — и то преди някой друг да е успял да ги утвърди.

Дилемата на работника:

1. Независимо колко се работи, то никога не е достатъчно.

2. Това, което не е направено, е винаги по-важно от онова, което е напра вено.

Максима на Маг:

Тези, които имат — вземат.

Втора максима на Маг:

Глупак на висок пост е като човек на висок планински връх — всичко му изглежда дребно, а за всички останали той е величина.

Закон на Менкън:

Тези, които могат — правят.

Тези, които не могат — поучават.

Допълнение на Мартин:

Тези, които не могат да поучават — администрират.

Аксиома на армията:

Всяка заповед, която може и да не се разбере, не се разбира.

Закон на Джоунс:

Човетът, който се усмихва, когато нещата се влошават, е сигурен, че за това ще набедят някой друг.

Първи закон на социалната икономика:

В йерархическата система заплащането на дадена работа е обратно пропорционално на трудността й.

Оплакване на Харис:

Всички способни хора си отидоха.

Закон на Пат:

В администрацията доминират два типа хора:

1. Тези, които разбират, че не могат да ръководят;

2. Онези, които ръководят онова, което не разбират.

Постулат на Паркинс:

Колкото са по-големи шефовете, толкова по-силно удрят.

Постулат на Харисън:

За всяко действие има права и обратна критика.

Правило на Роджърс:

Разрешаването на един проект може да се гарантира само ако кой от началниците не може да бъде обвинен в случай на неуспех, но при случай на успех всеки от тях може да натрупа актив.

Бюрократична хипотеза на Молисън:

Ако една идея прескочи бюрократичната бариера и се реализира, то тя е би ла безсмислена.

Закон на Кондей:

Във всяка организация има поне един, който знае какво става. Той трябва да бъде изгонен!

Закон на Стюарт за противадействието:

По-лесно е да получите прошка, отколкото разрешение.

Теория на Лохтус за кадровия подбор:

Кадровият подбор е триумф на надеждата над опита.

Пети закон на Лохтус за ръководството:

Повечето хора се ръководят от документи, като нито знаят кой ги е написал, нито какво в същност означават.

Първо правило за малоценност на началника:

Не допускайте началниците ви да разберат, че сте по-добри от тях.

Закон на Унстлър:

Никога не можете да разберете кой е прав, но винаги разбирате кой е на власт.

Закон на Спенсър за данните:

1. Всеки може да вземе решение, след като разполага с достатъчно факти.

2. Добрият ръководител може да вземе решение без факти.

3. Съвършеният ръководител може да ръководи съвършено некомпетентно.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.